Javaslat A TANÁCS HATÁROZATA az Európai Uniónak az AKCS–EU Miniszterek Tanácsában a Szomáli Köztársaságnak az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodással kapcsolatos státuszára vonatkozóan képviselendő álláspontjáról /* COM/2013/0272 final - 2013/0145 (NLE) */





INDOKOLÁS 2000. június 23-án az egyrészről az afrikai, karibi és csendes-óceáni államok csoportja (a továbbiakban: az AKCS-államok), másrészről az Európai Közösség és tagállamai partnerségi megállapodást írtak alá Cotonouban (Benin) (a továbbiakban: a Cotonoui Megállapodás). 2005. június 25-én az AKCS-államok, valamint az Európai Közösség és tagállamai megállapodást írtak alá a Cotonoui Megállapodás módosításáról. A 93. cikk (3) bekezdésének megfelelően a felülvizsgált Cotonoui Megállapodás – az EU és tagállamai, valamint az AKCS-országok kétharmada általi felülvizsgálat megerősítését követően – 2008. július 1-jén lépett hatályba. 2010. június 22-én az AKCS-államok és az Európai Unió a Cotonoui Megállapodás második alkalommal történő módosításáról szóló megállapodást írtak alá Ouagadougouban, amelyet 2010. október 31-e óta ideiglenesen alkalmaznak. A 2013. február 25-én kelt, az Európai Unió Tanácsának Főtitkárságán keresztül Catherine Ashtonnak, az EU főképviselőjének/alelnökének és az AKCS–EU Miniszterek Tanácsa elnökének elküldött levélben Fawzia Yusuf Adam, a Szomáli Köztársaság külügyi és nemzetközi együttműködési minisztere a megállapodás 94. cikkének rendelkezéseivel összhangban hivatalos kérelmet nyújtott be a Cotonoui Megállapodásban való megfigyelői státuszra és az azt követő csatlakozásra. Az Európai Uniónak e kérelem kapcsán kedvező választ kell adnia, amelyet a közös AKCS–EU Miniszterek Tanácsának hivatalos határozat formájában jóvá kell hagynia a 2013. június 6–7-én Brüsszelben megrendezésre kerülő ülésén. Az Európai Unió működéséről szóló szerződés 218. cikkének (10) bekezdésével összhangban az Európai Parlamentet tájékoztatni kell. A Bizottság ezért azt javasolja, hogy a Tanács fogadja el a Szomáli Köztársaságnak a módosított Cotonoui Megállapodással kapcsolatos státuszát érintő uniós álláspontra vonatkozó mellékelt javaslatot. 2013/0145 (NLE) Javaslat A TANÁCS HATÁROZATA az Európai Uniónak az AKCS–EU Miniszterek Tanácsában a Szomáli Köztársaságnak az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodással kapcsolatos státuszára vonatkozóan képviselendő álláspontjáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével, tekintettel az Európai Bizottság javaslatára, mivel: (1) A Cotonouban 2000. június 23-án aláírt, első alkalommal Luxembourgban 2005. június 25-én módosított[1], egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodás[2] (a továbbiakban: a Cotonoui Megállapodás) 2008. július 1-jén lépett hatályba annak 93. cikke (3) bekezdésével összhangban. A Cotonoui Megállapodást második alkalommal 2010. június 22-én Ougadougouban módosították[3]. A Cotonoui Megállapodás második módosítását 2010. október 31-e óta ideiglenesen alkalmazzák[4]. (2) A Cotonoui Megállapodás 94. cikke előírja, hogy egy állam csatlakozási kérelmét az AKCS–EU Miniszterek Tanácsa elé kell terjeszteni jóváhagyásra. (3) 2013. február 25-én a Szomáli Köztársaság a Cotonoui Megállapodás 94. cikkének megfelelően csatlakozási kérelmet nyújtott be. (4) Az Európai Uniónak támogatnia kell Szomália csatlakozásának az AKCS–EU Miniszterek Tanácsa általi jóváhagyását, és a Szomáli Köztársaságnak letétbe kell helyeznie csatlakozási okmányát a megállapodás letéteményeseinél, azaz az Európai Unió Tanácsának Főtitkárságánál és az AKCS-államok Titkárságánál. (5) Ezért helyénvaló kialakítani az AKCS–EU Miniszterek Tanácsán belül az Unió képviseletében elfogadandó álláspontot, ELFOGADTA EZT A HATÁROZATOT: Egyetlen cikk Az Európai Unió az AKCS–EU Miniszterek Tanácsán belül a Szomáli Köztársaságnak a Luxembourgban és Ouagadougouban módosított Cotonoui Megállapodásban való megfigyelői státuszra és az azt követő csatlakozásra irányuló kérelmét illetően azt az álláspontot képviseli, hogy a kérelmet az AKCS–EU Miniszterek Tanácsának az e határozathoz csatolt határozattervezet értelmében jóvá kell hagynia. Az AKCS–EU Miniszterek Tanácsa csatolt határozattervezetének formai jellegű és kisebb változtatásainak elfogadásához nincs szükség e határozat módosításához. Kelt Brüsszelben, a Tanács részéről az elnök MELLÉKLET Tervezet AZ AKCS–EU MINISZTEREK TANÁCSA …/… számú határozata (éééé. hónap nn.) a Szomáli Köztársaságnak az afrikai, karibi és csendes-óceáni államok, valamint az Európai Közösség és tagállamai között létrejött partnerségi megállapodásban való megfigyelői státuszáról és az azt követő csatlakozásáról AZ AKCS–EU MINISZTEREK TANÁCSA, tekintettel az első alkalommal 2005. június 25-én Luxembourgban[5], és második alkalommal 2010. június 22-én Ougadougou-ban[6] módosított, az egyrészről az afrikai, karibi és csendes-óceáni államok, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra[7] (a továbbiakban: a Cotonoui Megállapodás) és különösen annak 94. cikkére, tekintettel az AKCS–EK Miniszterek Tanácsának az AKCS–EK Miniszterek Tanácsa eljárási szabályzatának elfogadásáról szóló, 2005. március 8-i 1/2005 határozatára[8] és különösen annak 8. cikke (2) bekezdésére, mivel (1) A Cotonoui Megállapodás 2008. július 1-jén lépett hatályba a 93. cikk (3) bekezdésével összhangban. A megállapodást első alkalommal 2005. június 25-én Luxembourgban, második alkalommal 2010. június 22-én Ouagadougouban módosították. A második módosítást 2010. október 31-e óta ideiglenesen alkalmazzák[9]. (2) A Cotonoui Megállapodás 94. cikke előírja, hogy egy állam csatlakozási kérelmét az AKCS–EU Miniszterek Tanácsa elé kell terjeszteni jóváhagyásra. (3) 2013. február 25-én a Szomáli Köztársaság a Cotonoui Megállapodás 94. cikkének megfelelően kérelmet nyújtott be a Cotonoui Megállapodásban való megfigyelői státuszra és az azt követő csatlakozásra. (4) A Szomáli Köztársaságnak ezen időpontig letétbe kell helyeznie a csatlakozási okmányt a Cotonoui Megállapodás letéteményeseinél, azaz az Európai Unió Tanácsának Főtitkárságánál és az AKCS-államok Titkárságánál, A KÖVETKEZŐKÉPPEN HATÁROZOTT: 1. cikk A csatlakozás és a megfigyelői státusz iránti kérelem jóváhagyása A Szomáli Köztársaságnak az első alkalommal 2005. június 25-én Luxembourgban, második alkalommal pedig 2010. június 22-én Ouagadougouban módosított, az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között 2000. június 23-án Cotonouban létrejött partnerségi megállapodáshoz való csatlakozására vonatkozó kérelme jóváhagyásra kerül. A Szomáli Köztársaságnak letétbe kell helyeznie csatlakozási okmányát a megállapodás letéteményeseinél, azaz az Európai Unió Tanácsának Főtitkárságánál és az AKCS-államok Titkárságánál. A megállapodáshoz való csatlakozásáig a Szomáli Köztársaság megfigyelőként részt vehet az AKCS–EU Miniszterek Tanácsa ülésein. 2. cikk Hatálybalépés Ez a határozat az elfogadását követő napon lép hatályba. Kelt …, …-án/-én. az AKCS–EU Miniszterek Tanácsa részéről az elnök [1] Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.). [2] HL L 317., 2000.12.15., 3. o. [3] Megállapodás a Cotonouban 2000. június 23-án , egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.). [4] Az AKCS–EU Miniszterek Tanácsának 2010. június 21-i 2/2010 határozata (HL L 287., 2010.11.4., 68. o.). [5] A Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról szóló megállapodás (HL L 209., 2005.8.11., 27. o.). [6] Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.). [7] HL L 317., 2000.12.15., 3. o. [8] HL L 95., 2005.4.14., 44. o. [9] Az AKCS–EU Miniszterek Tanácsának 2010. június 21-i 2/2010 határozata (HL L 287., 2010.11.4., 68. o.).